الإرهاب المنسوب للمسلمين هو مصطلح بيتقال على اعمال الارهاب اللى بيرتكبها مسلمين علشان تحقيق غايات متفاوتة سياسية او دينية. الإرهاب الإسلامى بيحصل فى الشرق الأوسط ، افريقيا ، أوروبا ، جنوب شرق اسيا ، و امريكا من سبعينيات القرن العشرين. واحدة من اشهر المنظمات المتشددة هو تنظيم القاعدة ، اللى اسسه اسامة بن لادن و اهدافه المعلنة إنهاء وجود امريكا العسكرى فى منطقة الشرق الأوسط و شبه الجزيرة العربية و اسقاط الانظمة العربية اللى فى رأيهم فاسده و مش متدينه كفايه. فيه خلافات شديده على إستخدام مصطلح الإرهاب الإسلامى و إتوصف إنه "مش مفيد" ، "مسيس" ، "طعن فكرى" و "مضر للعلاقات بين افراد المجتمع" لكنه بيتقال كتير فى جميع اماكن العالم اللى بيتكلم اهلها لغه انجليزى. لكن بسبب إن فيه أكتر من بليون مسلم فى العالم و معظمهم مش بيساند الإرهاب بيقول كتاب زى جمال نصار وكريم حسن كريم إن إلمصطلح المفروض يكون الإرهاب المتأسلم. لإنه بيوصف وجهة نظر اصولها من تفسير الاسلام بطريقه معينه.